Eesti Noorte Teaduste Akadeemia

Eesti Noorte Teaduste Akadeemia (lühend ENTA) on Eesti teaduste akadeemia noorteadlastele. Noorteadlaste akadeemia asutati 31. mail 2017 Tallinnas. See on iseseisev noorteadlastega seotud teemadele keskendunud mittetulundusühing, mille eesmärgiks on olla Eesti noorte teadlaste häälekandja ühiskonnas ning esindada Eesti noorte teadlaste huve, panustades teaduse ja ühiskonna arengusse ning selgitada ja suurendada teaduse rolli ühiskonnas. Eesti Noorte Teaduste Akadeemia tegeleb noorteadlaste rahastuse küsimustega, arendab koostööd teiste noorteadlaste akadeemiatega mujal maailmas, soodustab valdkonnaülest teadustööd, populariseerib teadust, teaduslikke meetodeid ja tõenduspõhist otsustusprotsessi ning panustab doktorantide ja doktorikraadiga inimeste karjäärivalikute laiendamisse Eesti ühiskonnas. ENTA teeb koostööd Eesti Teaduste Akadeemiaga ning era- ja avaliku sektoriga, tutvustab Eesti teaduskeskkonda väljaspool Eestit, korraldab teaduskonverentse ja -üritusi ning soodustab teadlaste mobiilsust, luues tugivõrgustikku Eestist väljaspool tegutsevatele noorteadlastele. Üldkogu koosolekul 2017. aasta mais valitud viieliikmelisse juhatusse kuulusid Els Heinsalu (president), Heisi Kurig (asepresident), Gert Preegel (peasekretär), Innar Liiv (arendusjuht) ja Andra Siibak (kommunikatsioonijuht). 2019. aastal toimunud üldkoosolekul valitud juhatusse kuulusid Mario Kadastik (president), Tuul Sepp (asepresident), Katrin Tiidenberg (kommunikatsioonijuht), Innar Liiv (finantsjuht) ja Anastasiya Astapova (peasekretär). 2021. aastal toimunud üldkoosolekul valitud juhatusse kuulusid Maarja Grossberg-Kuusk (president), Ester Oras (asepresident), Helen Eenmaa (asepresident), Innar Liiv (finantsjuht) ja Marju Raju (kommunikatsioonijuht). 2023. aastal toimunud üldkoosolekul valitud juhatusse kuuluvad Toomas Vaimann (president), Miina Norvik (asepresident), Martin Thalfeldt (asepresident), Erik Abner (kommunikatsioonijuht) ja Mihkel Kama (peasekretär). Eesti Noorte Teaduste Akadeemia liikmeskond koosneb tegevliikmetest ja toetajaliikmetest. Tegevliikmeteks valitakse doktorikraadiga kuni 40-aastasi Eesti teadlasi, kes oma tegevusega aitavad kaasa ühingu eesmärkide täitmisele. Liikmesus akadeemias lõpeb 42. eluaasta täitumisel või aktiivse osaluse lõppemisel. Vabanenud kohtadele valitakse aktiivsete noorte teadlaste seast igal aastal uued liikmed. Eesti Noorte Teaduste Akadeemia asutajaliikmeteks on 29 noorteadlast, kes esitati liikmeks Eesti Teaduste Akadeemia kutsel Eesti teadusasutuste poolt: Juhan Aru, ETH Zürichi järeldoktor Peeter Espak, Tartu Ülikooli vanemteadur Maarja Grossberg, Tallinna Tehnikaülikooli vanemteadur Els Heinsalu, Keemilise ja Bioloogilise Füüsika Instituudi vanemteadur Kristo Karjust, Tallinna Tehnikaülikooli mehaanikateaduskonna tootmistehnika õppetooli dotsent ning mehaanika ja tööstustehnika instituudi direktor Karin Kogermann, Tartu Ülikooli dotsent ja vanemteadur Heisi Kurig, Tartu Ülikooli teadur Kajar Köster, Helsingi Ülikooli teadur Rainer Küngas, AS-i Haldor Topsoe juhtiv arendusinsener Äli Leijen, Tartu Ülikooli õpetajahariduse professor Innar Liiv, Tallinna Tehnikaülikooli dotsent Lili Milani, Tartu Ülikooli vanemteadur Kerli Mõtus, Eesti Maaülikooli dotsent Eva Näripea, Eesti Kunstiakadeemia vanemteadur Kärt Ojavee, Eesti Kunstiakadeemia vanemteadur Ester Oras, Tartu Ülikooli vanemteadur Gert Preegel, Tallinna Tehnikaülikooli teadur Priit Purge, Tartu Ülikooli teadur Marju Raju, Eesti Muusika- ja Teatriakadeemia teadur ja Sotsiaalministeeriumi teadusnõunik Ringa Raudla, Tallinna Tehnikaülikooli riigi rahanduse ja valitsemise professor Tuul Sepp, Arizona Osariigi Ülikooli järeldoktor Andra Siibak, Tartu Ülikooli meediauuringute professor Leho Tedersoo, Tartu Ülikooli vanemteadur Elmo Tempel, Tartu Observatooriumi vanemteadur ja Potsdami Leibnizi Astrofüüsika Instituudi järeldoktor Katrin Tiidenberg, Tallinna Ülikooli sotsiaalmeedia ja visuaalkultuuri dotsent ning Aarhusi ülikooli järeldoktor Aare Tool, Eesti Muusika- ja Teatriakadeemia muusikateooria lektor Hannes Tõnisson, Tallinna Ülikooli vanemteadur Anneli Veispak, Leuveni Katoliikliku Ülikooli järeldoktor Hendrik Voll, Tallinna Tehnikaülikooli professor Toetajaliikmeks võib olla füüsiline või juriidiline isik Eestist või välismaalt, kes toetab ühingu tegevust. Toetajaliikmetel on tegevliikmete õigused, välja arvatud hääleõigus. Ühingu toetajaliikme võtab juhatus vastu oma otsusega. Eesti Noorte Teaduste Akadeemia